**Z Á P I S N I C A**

zapísaná v priebehu zasadnutia Obecného zastupiteľstva dňa 26. 10. 2018

*Prítomní: viď prezenčná listina*

*Program:*

1. Otvorenie zasadnutia
2. Určenie overovateľov uznesenia a zápisnice
3. Kontrola uznesenia za uplynulé obdobie
4. Správa kontrolórky obce za I. polrok 2018
5. Správa o činnosti za volebné obdobie 2014-2018
6. Rôzne
7. Diskusia

 8. Schválenie uznesenia

 9. Záver

K bodu 1:

Starostka obce Jarmila Dobroňová privítala prítomných, oboznámila s programom. Program bol jednohlasne schválený.

K bodu 2:

Starostka obce vymenovala a určila overovateľov uznesení a zápisnice p. Poliaka Rastislava a p. Randu Pavla.

K bodu 3:

Starostka obce informovala o plnení jednotlivých bodov z predchádzajúceho zasadnutia.

K bodu 4:

Kontrolórka obce p. Hulínová prečítala prítomným Správu o kontrolnej činnosti hlavného kontrolóra obce za 1. polrok 2018, kde zhodnotila stav pri hospodárení, efektívnosti a účinnosti pri nakladaní s verejnými finančnými prostriedkami a majetkom obce. Poslanci nemali k správe žiadne pripomienky

K bodu 5:

Starostka obce zhodnotila spoločnú prácu za plynúce volebné obdobie, spoločne s prítomnými prediskutovala niektoré činnosti, ktoré boli prevedené. Predniesla tiež niekoľko návrhov v možnom pokračovaní obnovy či rekonštrukcie majetku obce.

K bodu 6 a k bodu 7:

Hlavná kontrolórka obce prečítala Návrh plánu kontrolnej činnosti hlavného kontrolóra obce Hričovské Podhradie na 1. polrok 2019. K návrhu neboli podané žiadne pripomienky.

Starostka obce informovala o úprave miestnych komunikácií prostredníctvom vysypania drte a makadamu. Ide o komunikácie na Ulici do Roháča, Na Kamennú, nad cintorínom pri rodinnom dome p. Šankovej a vedľa miestneho cintorína.

K bodu 8:

Pracovníčka M. Hulínová na záver prečítala uznesenia k jednotlivým bodom zasadnutia, ktoré prítomní schválili jednohlasne.

K bodu 9:

Starostka obce poďakovala prítomným za účasť.

Zapísala Miroslava Hulínová

26.10.2018

 Jarmila Dobroňová

 starosta obce

Overovatelia zápisnice: Poliak Rastislav ............................

 Randa Pavol ............................